બ્લૅક ડેનિમ હોવું જ જોઈએ. બ્લૅક ડેનિમ સાથે બ્લૅક શર્ટ અથવા ટી-શર્ટ તો સારાં લાગે જ છે, પરંતુ બ્લૅક ડેનિમ સાથે કોઈ પણ કલરનું ટૉપ સારું લાગી શકે. બ્લૅક ડેનિમની ખૂબી એ છે કે એ કૅઝ્યુઅલ અને ફૉર્મલ બન્ને લુક આપી શકે. જો ફૉર્મલ લુક જોઈતો હોય તો બ્લૅક ડેનિમ સાથે બ્લૅક કલરનું શર્ટ સારું લાગી શકે. એને ટક-ઇન કરવું. બ્લૅક બેલ્ટ પહેરવો. હેરમાં હાઈ બન લેવો અથવા તો સૉફ્ટ કર્લનો લુક આપવો અને પગમાં હાઈ-હીલ્સ પહેરવી. જો બ્લૅક ડેનિમ સાથે કૅઝ્યુઅલ લુક આપવો હોય તો બેજ કલરનું ઑફશોલ્ડર ટૉપ પહેરી શકાય.